OpenLLM-France/wikimedia huggingface dataset:
# Ortillon

Ortillon Frantziako udalerria da Aube departamenduan dagoena, Ekialde Handia eskualdean. 2013an 27 biztanle zituen.

## Demografia
### Biztanleria

2007an Ortillon udalerrian erroldatutako biztanleak 35 ziren. Familiak 8 ziren, horien artean 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 17 etxebizitza zeuden, 13 familiaren etxebizitza nagusia ziren, 2 bigarren erresidentzia ziren eta 2 hutsik zeuden. Etxebizitza guzti hauek 17etxeak ziren. 13 etxebizitza nagusietatik 12 bere jabearen bizilekua ziren eta 1 alokairuan okupaturik zegoen; 2 etxek hitu gela zituzten, 3 etxek lau zituzten eta 8 etxek bost zituzten. 4 etxek euren parking plaza propioa zuten azpian. 8 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ortillon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 0 |
| 0 | 40-44 | 4 |
| 0 | 35-39 | 0 |
| 4 | 30-34 | 8 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 20 ziren, horien artean 14 aktiboak ziren eta 6 inaktiboak ziren. 14 pertsona aktiboetatik 13 lanean zeuden (8 gizon eta 5 emakume) eta 1 langabezian (1 gizon). 6 pertsona inaktiboetatik 3 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean Ortillon udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q780523
* Multimedia: Ortillon / Q780523
# Ostana

Ostana Italiako udalerri bat da. Cuneoko probintzian kokatuta dago, Piemonte eskualdean. 85 biztanle ditu, 14,09 kilometro koadroko azaleran banatuta.

## Mugakideak

Ostanak honako udalerri hauekin egiten du muga:
Oncino Paesana Bagnolo Piemonte Barge Crissolo

## Kanpo estekak

* Datuak: Q20281
* Multimedia: Ostana / Q20281
# Ostalgie

Ostalgie alemanezko terminoa da, Alemaniako Errepublika Demokratikoa (AED) zeneko bizimoduari erreferentzia egiten dion nostalgia izendatzeko erabilia. Ost (ekialdea) eta Nostalgie (nostalgia) hitzetatik sortutako akronimoa da.
Berlingo Harresia 1989an bota eta hurrengo urtean Alemania bateratu ostean, AEDko herritarrak Mendebaldeko sisteman integratu eta garai sozialistari loturiko oroigarri gehienak ezabatu zituzten. Hasiera batean, AEDko marketako produktuak saltokietatik desagertu egin ziren, horien ordez Mendebaldeko produktuak jarriz. Hala eta guztiz ere, denboraren poderioz, Alemaniako ekialdeko zenbait herritar garai sozialistako bizimoduaren aspektu desberdinei lotutako nostalgia sentitzen hasi ziren. Zehazki, Ostalgie bateratzearen ondoren desagertu ziren AEDko kulturaren eta egunerokotasunaren zenbait aspekturi loturik dago.
Horretaz jabeturik, Alemaniako hainbat enpresek AEDn saltzen ziren hainbat produkturen kopiak egiteari edo marka zaharren imitazioak berriz saltzeari ekin zioten.

## Ikus, gainera

* Jugonostalgia

## Kanpo estekak

* Datuak: Q155813
* Multimedia: Ostalgie / Q155813
# Ostankino dorrea

Ostankino dorrea (errusieraz Останкинская телебашня, Ostankinskaia telebaxnia) Errusiako Mosku hirian dagoen telebista dorrea da.
540 metroko egitura, Nikolai Nikitin arkitektoak diseinatu zuen, eta 1960ko hamarkadatik Errusiako eraikuntzarik garaiena da. Eraikuntza lanak 1963an hasi eta 1967an zabaldu zuten.

## 2000ko sutea

2000ko abuztuaren 27an, dorreak su hartu eta hiru pertsona hil ziren. Horrez gain, hiri gehienean telebista eta irrati seinalea galdu zen.

## Kanpo estekak

* (Errusieraz) Ostankino telebista dorreari buruzko webgunea.
* Datuak: Q181324
* Multimedia: Ostankino Tower / Q181324
# Ostalari (biologia)

    Artikulu hau izaki bizidun motari buruzkoa da; lanbidea gaitzat duena beste hau da: «Ostalaritza»
Biologian, ostalaria bizkarroia hartzen duen biziduna da. Hitzaren esanahia nahasia da, hizkuntza arruntean ostalaria ostatu hartzen duena baita, ez ostatu ematen duena. Nahasmen hori hitzaren jatorrian dago, latinez hospes hitzak bi esanahi kontraesankorrak baititu: ostatu eman zein ostatu hartzen duena.
Parasitismoan ez ezik, komentsalismoan ere ostalari bat dago. Bi espezien arteko azken harreman honetan ostalariaren gain bizi da komentsala, harreman horretatik onura gehien ateratzen dituena; komentsalismoan, baina, ostalariak ez du kalterik jasotzen harreman horretatik.
Parasitismoan, aldiz, bizkarroia ostalariaren gainean bizitzeaz gain kalte eragiten dio ostatu ematen dionari.
Ostalariaren adibide batzuk aipa daitezke:

## Kanpo estekak

* Datuak: Q221673
# Ostadar Familia

Argi Bizidunaren Ostadar Familia (ingelesez: Rainbow Family of Living Light), ezagunagoa Ostadar Familia izenez (ingelesez: The Rainbow Family), indarkeria ezarekin eta hierarkiarik gabeko berdinzaletasunarekin konprometitutako gizatalde bat da. 1972an Ameriketako Estatu Batuetan sortu zenetik, urtero uztailaren lehen astean topaketak antolatzen ditu. Ostadar Topaketak (ingelesez: Rainbow Gatherings) direlakoak ekitaldi ez-komertzialak dira, zeinetan komunitatean elkarrekin eta naturarekin bat bizi nahi duen orori ongi etorria den. Lidergoak autokudeatuak eta partekatuak dira, topaketako guztien onerako. Topaketok ilargialdi oso bat (28 egun) irauten dute, ilbetea topaketaren unerik berezia izanik bildutakoek munduan bakea lortzeko ekintzak egiten dituztelako.

## Erreferentziak

* ↑ EITB. (2021-06-10). 76 salaketa jarri dituzte Ostadar Familia mugimenduko kideen kanpaldian, Errioxan. (Noiz kontsultatua: 2021-06-11).

## Kanpo estekak

* Datuak: Q1274640
* Multimedia: Rainbow gathering / Q1274640
# Ostadar Saiarre Kirol Taldea

Ostadar Saiarre Kirol Taldea Lasarte-Oriako kirol elkartea da. 1983an sortu zen eta gaur egun Gipuzkoako Ohorezko Erregionalan dabil.

## Historia

Ostadar Saiarre Kirol Taldea 1983an jaio zen, Lasarte-Orian kirola sustatzeko helburuarekin. Gaur egun, 500 bazkide baino gehiagoren babesa jasotzen du, urtean zehar antolatzen dituen kirol jarduera desberdinak burutzen ahalbidetzen duenak.
Michelin Kirol Kultur Elkartea zen herriko kirol talde nagusia. 1970eko hamarkadan, 4 denboraldi eman zituen Hirugarren Mailan eta birritan Copa del Generalísimo txapelketan ere aritu zen. 1995ean diru arazoen erruz desagertu egin zen eta haren tokia betetzen hasi zen Ostadar.
Ostadarreko lehen futbol taldeak Kontxako hondartzan jokatu zuen 1987-88an alebin mailan. Urtez urte mailaz igotzen joan da eta 2012an Gipuzkoako Ohorezko Erregionalan egin zuen debuta.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 0

## Kanpo estekak

* Datuak: Q25476948
# Ortozentro

Ortozentroa (grezierazko ορθόκεντρο hitzetik) triangelu baten hiru garaierek elkar ebakitzen duten puntua da.
Orto aurrizkiak zuzen esan nahi du grezieraz, eta oinarriak eta garaierak osatzen duten angeluari egiten dio erreferentzia.
Triangelu zorrotzaren kasuan, ortozentroa barnean dago; triangelua zuzena bada, angelu zuzenaren erpinean bertan dago; eta kamutsa bada, kanpoan dago.
ABC triangelua zeiharra bada —hau da, ez badu angelu zuzenik—, garaieren eta aldeen ebaki-puntuek abc beste triangelu bat osatzen dute, triangelu ortikoa edo garaieren triangelua deiturikoa. Bada, ortozentroak beste propietate bat du: irudian ikus daitekeenez, triangelu ortikoaren intzentroa da.

## Ikus, gainera

* Euler-en zuzena
* Zirkunzentroa
* Barizentroa

## Kanpo estekak

* (Ingelesez) Weisstein, Eric W.: "Altitude" MathWorld-en.
* (Ingelesez) Weisstein, Eric W.: "Orthocenter" MathWorld-en.
* Datuak: Q10621500
# Ortovero

Ortovero Italiako udalerri bat da. Savonako probintzian kokatuta dago, Liguria eskualdean. 1.649 biztanle ditu, 9,66 kilometro koadroko azaleran banatuta.

## Mugakideak

Ortoverok honako udalerri hauekin egiten du muga:
Arnasco Onzo Vendone Villanova d'Albenga Albenga Casanova Lerrone

## Kanpo estekak

* Datuak: Q270996
* Multimedia: Ortovero / Q270996
# Ortowalpurgita

Ortowalpurgita fosfato motako minerala da eta walpurgita taldearen kidea da.

## Ezaugarriak

Ortowalpurgita fosfato mineralaren formula kimikoa hau da: ${\ce {(BiO)4(UO2)(AsO4)2 * 2H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Ortowalpurgite: Mineral information, data and localities.» www.mindat.org (Noiz kontsultatua: 12-05-2019).
# Ortrand

Ortrand Alemaniako hiri-udalerri bat da, Brandenburgo estatuan. Azken zentsuaren arabera 2.057 biztanle zituen, 7,36 kilometro koadroko azaleran.

## Kanpo estekak

* Datuak: Q572503
* Multimedia: Ortrand / Q572503
# Ortuella Aurrera

Ortuella Aurrera Espainiako Alderdien Legea onartu ondoren Ortuellan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 303 izan ziren boto nuluak, emandako botoen %5,75.

## Ikus, gainera

Ortuella Aurrera https://web.archive.org/web/20070702122737/http://ortuella.blogsome.com/
* Espainiako Alderdien Legea

## Kanpo estekak

* Datuak: Q12265298
# Ortro

Greziar mitologian, Ortro edo Ortos (antzinako grezieraz Ὄρθρος, "egunsentikoa" edo Ὄρθος, "zuzena"), bi buru zituen zakur bat zen, Ekidna eta Tifonen semea eta Zerberoren anaia. Zakur honen lehen jabea, Atlas titana izan zen, nork, beranduago, Gerion erraldoiari eman zion. Honek, Eurition artzaiarekin batera, Eritia uharteko bere idi gorri taldea zaintzen jarri zuen.
Euristeok, bere lehengusu Heraklesi, honek bete beharreko lanetako bat bezala, Gerionen abereak eramatea agindu zion, erosi eta eskatu gabe, lapurtuz, alegia. Eritia uhartera iritsi zenean, Heraklesek, mendi batean kanpatu zuen. Ortrok, Zeusen semearen presentzia nabaritu zuen eta bere atzetik abiatu zen, baina Heraklesek bere lantzarekin hil zuen. Eurition, zakurrari laguntzera joan zenean, Heraklesek, hau ere hil egin zuen.
Kimerarekin, edo, agian, Ekidnarekin, Esfingea eta Nemeako lehoiaren aita izan zen.
Kinto Esmirnakoaren arabera, Ortro, Eurition eta Gerionekin batera, Heraklesen seme zen Euripiloren ezkutuan irudikatua agertzen zen.

## Ikus, gainera

Greziar Mitologia
Gerion

## Kanpo estekak

* Datuak: Q336230
* Multimedia: Orthrus / Q336230
# Ortucchio

Ortucchio Italiako udalerri bat da. L'Aquilako probintzian kokatuta dago, Abruzzo eskualdean. 1.731 biztanle ditu, 39 kilometro koadroko azaleran banatuta.

## Mugakideak

Ortucchiok honako udalerri hauekin egiten du muga:
Collelongo Lecce nei Marsi Pescina Trasacco Gioia dei Marsi

## Kanpo estekak

* Datuak: Q50117
* Multimedia: Ortucchio / Q50117
# Ortuella Kirol Elkartea

Ortuella Kirol Elkartea Bizkaiko Ortuella herriko futbol taldea da. 1922an sortu zen.
1985ean Bizkaiko Ohorezko mailan bigarren izan eta Hirugarren Mailara igo zen bertan urtebetez aritzeko.

## Datuak

2018-19 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 1

### Azken denboraldietako emaitzak
## Kanpo estekak

* Webgune ofiziala
* Datuak: Q61364709
# Ortuellako Jendea

Ortuellako Jendea futbol talde bat da eta Bizkaiko regionaleko 1go mailan 1 multzoan jokatzen du.

### Historia

Ortuellako Jendea 1999. urtean sortutako futbol taldea da. Bere filosofía dela medio, Ortuellan bizi diren auzokideek bakarrik jokatzerik dute. Ortuella meatzaldean kokatuta dagoen Herria da eta gaur egun Bizkaiko herrialdeko 2. mailan 1 taldean jokatzen du.
Ortuellari igandero futbol partida bat eskaintzera ez gara mugatzen, izan ere jaietan zein janari eta jostailu-bilketan parte hartzen dugu, futbol 7ko lehiaketak, hitzaldiak eta abar antolatzen ditugu baita.

### Kokapena

Otxartaga Berri futbol zelaian dauka bere instalazioak, Ortuella herrian. Bizkaian.

### Taldearen Plantillak
# LEHENENGO MAILA REGIONALA
## TEKNIKARIAK

Entrenatzailea
Mikel Balmaseda
Laguntzaileak
Alberto Veiga
Raul Mendez

## Atezainak

Eder Campillo
Ruben Letona
Fran Álvarez Garcia

## Atzelariak

Alex Vega
Ismael Jimenez
Haizea Utrilla
Endika Escudero
Eder Gonzalez
Ander Igual Iturraspe
Ekaitz Castro Martín

## Erdilariak

Endika Ledesma
Sendoa Carballo Escudero
Xabi Otaduy
Aitor Gomez
Iker Garcia
Ander Lopez del Rey
Guillermo Laureiro Cortazar
Lander Berganciano
Mikel Diez
Joseba Santurtun
Erlantz Marín Gil

## Aurrelariak

Eder Alcalde
Edorta Conde
Ander Menéndez
Jon Ander Crespo Moreno
David Garcia “Txofe”

# EMAKUME TERRITORIALA

Emakumeen taldeak 2016. urtean sortu zen. Ieltxuk, bere entrenatzaileak 2015 urtean proposamena egin zuen Ortuellako Jendea lan taldeari eta lanean aritu ziren diru-laguntzaren bila proposamena aurrera ateratzeko. Bidean Esti Albari ezagutu zuten, bera denda bat dauka Ortuella eta "Entre Tu y Yo" denda Laguntzaile nagusiena da. Beraz, taldearen lehengo denboraldia da 2016/2017.

## TEKNIKARIAK

Entrenatzailea
Ieltxu Arenaza
Laguntzaileak
Arkaitz Casado

## Atezainak

Sandra Arco Iglesias

## Atzelariak

María Barrasa Ruiz
Cristina Pelayo Lizundia
Ana Vellarino Diaz
Amaia Cristina Mogorron Zapalla
Sonsoles
Ainara Ibarreta

## Erdilariak

Sarai Sanz Urrestizala
Naia Mancha Ribera
Irati Arrillaga Zubiaur
Ohiane Granada Bermudo
Ariane Barrios Senin
Nahia Lorenzo Casanova
Ahinever Morales Garcia
Nekane Ramirez Hernandez
Olatz Rojo

## Aurrelariak

Eztizen Perez Diaz
Karen Cirbian Garcia
Aintzane Fernandez Mogorron
Josune Gomez
Email: ortuellakojendea@gmail.com
Web: https://web.archive.org/web/20170202033654/https://ortuellakojendea.eus/
# Oscar Rodriguez Vaz

    Artikulu hau politikariari buruzkoa da; beste esanahietarako, ikus «Óscar Rodríguez».
Oscar Rodriguez Vaz (Gasteiz, Araba, 1977ko urtarrilaren 5a) PSE-EEko politikaria da, Eusko Legebiltzarreko legebiltzarkide izana VII., VIII. eta IX. legegintzaldietan. Politika Zientzietan eta Administrazioan lizentziaduna (EHU), Gobernu eta Azterketa Politiko Konparatuko espezialista (EHU).

## Bizitza

Gasteizko ospitalean jaio zen arren, sortzez arrasateartzat du bere burua, bere familiarekin Arrasateko San Andres auzoan bizi izan baitzen 16 urte bete arte. Amaren neba batek zuen Arrasateko Herriaren Etxearen (PSEren egoitza) ardura, eta han hartu zuen politikaren kontzientzia. Era berean, euskara apur bat ikasi zuen.
1993an, aitaren lan aldaketa zela kausa, bere familiarekin batera Gasteiza joan zen bizitzera, eta zekien euskara apurra galdu zuen; geroago berreskuratu eta euskaldun oso bihurtuko zen, bai eta Berria egunkarian argitaratuko ziren euskarazko hainbat artikulu idatzi ere.
2000tik, PSE-EEren barnean, Arabako Batzorde Exekutiboan aritu zen. 2005etik, PSE-EEko Komite Nazionaleko kide ere izan zen.
Oscar Rodriguez Vazek hiru legealdi egin ditu Eusko Legebiltzarrean, 8 urte guztira. Ganberako PSE-EEko idazkari nagusia, talde parlamentarioaren koordinatzailea izan zen Ibarretxe eta Lopez lehendakarien garaian.
Arabako PSE-EE alderdiaren barruan sektore kritikoko kide izanik, 2012ko Eusko Legebiltzarrerako hauteskundeetako hautagaien zerrendatik kanpo utzi zuen alderdi horretako Arabako zuzendaritzak.
Gaur egun, politikan kargurik gabe, alderdi politikoen eta demokraziaren ereduari buruzko doktoretza tesia egiten ari da.

## Erreferentziak

* ↑ Gaztelaniaz haren izenak eta lehen deiturak azentu grafikoa duten arren, euskarazko artikuluak azentu horiek gabe sinatu ohi ditu:,, eta abar. Gaztelaniazko hainbat testutan ere halaxe ageri da, azenturik gabe, adibidez:
* ↑ «Comisión Ejecutiva: Vocal: Oscar Rodriguez Vaz», Socalistas Alaveses webgunea.
* ↑ Oscar Rodriguezen legebiltzarkide fitxa, Eusko Legebiltzarraren webgunean.
* 1 2 3 4 Mikel ASURMENDI: «Isaias Carrasco izan zuen futbol entrenatzaile», Katebegia bloga, 2013-03-07.
* ↑ «PSE de Álava relega en sus listas al sector crítico, al dejar fuera a Oscar Rodríguez y Joana Madrigal», Europa Press, 2012-09-07.

## Kanpo estekak

* Otra Euskadi es posible, Oscar Rodriguezen bloga.
* Datuak: Q12265330
* Multimedia: Óscar Rodríguez Vaz / Q12265330
# Oscar Salvoch

Oscar Salvoch Muñoz (Burlata, Nafarroa Garaia, 1969) musikaria, musikagilea eta idazlea da.

## Julian Gaiarre

Oscarren amaren aldeko familia Bidankozekoa izanik txikitatik jaso zuen Julian Gaiarre erronkariar tenorraren berri. Bere herenaitona, adibidez, tenorraren ehorzketan egon zen.
Salvochek, bere haurtzaroko zein gaztaroko datu asko zituela, liburu bat argitaratu zuen 1999an tenorra ardatz nagusia izanik: Julián Gayarre. Como el de casa ninguno Gayarre Fundazioaren laguntzarekin.
Liburu honen ondoren zuzenketa batzuk egitea pentsatu zuen, izan ere, erronkariar tenorraren gaineko ageri ziren datu asko gaizki zeuden: egiatzat hartutako esaldiak, pasarte batzuk... Horrela, ikerketa zabal bat egiten hasi zen eta urteak eman zituen liburuaren zuzenketa egiteko. Urteek aurrera egin ahala, datu, bitxikeria, istorio eta abar luze batekin aurkitu zen. Azkenean, liburuxka baten zuzenketatik ia mila orrialdeko lan batera pasatu zen Julian Gaiarreren gaineko aditu peto-peto batean bilakatuz. Idazlearen hitzetan, "Gaiarreri buruzko biografia osoena, fidagarriena eta egiatiena da nik idatzi berri dudana eta hau ez da harrokeria, urte askoko datu biltzearen ondorioa baizik". Eta ailegatu zen eguna: 2015ean Oscarrek Julián Gayarre. La voz del paraíso argitaratu zuen Ediciones Eunate argitaletxearen laguntzarekin.

## Musika

Bere bizitza musikaren inguruan mugitu da eta paper desberdin asko jorratu ditu: musikari, abeslari, ekoizle, musikagile, zuzendari, moldatzaile, ... estilo aunitzetan murgilduz, esate baterako opera, rocka, musika sinfonikoa, musika taldeak, txarangak, etnikoa, elektronikoa, etab. disko askoren grabaketetan parte hartuz.
Adibide txiki batzuk: Burlatako Karrikagoiti lagunartearen ereserkia eta Arga Beisbol taldearen ereserkia.

## Erreferentziak

* ↑ Julián Gayarre. La voz del paraíso liburuaren aurkezpena

## Kanpo estekak

* Radio Euskadin egindako elkarrizketa 2015eko urtarrilean: 1
* Radio La Voz de Navarran egindako elkarrizketa 2015eko maiatzean: 2
* Datuak: Q20492635
# Oscar Téllez

Oscar Téllez Gómez (Madril, 1975eko apirilaren 2a) futbolari espainiarra da.
Alavesen bi tarteetan jokatu zuen, 1997-98ko denboraldian alde batetik (37 partida, 3 gol) eta bestetik 1999tik 2006 arte (200 p, 5 g). UEFA Koparen txapeldunorde bilakatu zen talde txuri-urdinarekin 2001ean.

## Kanpo estekak

* Datuak: Q2707825
# Oscar Velado

Óscar Velado Blasco (Gasteiz, 1978) euskal herritar aktorea da, telebistan ibilitakoa.

## Lanak
### Film laburrak

* Una vez oí tu nombre
* Historia del MK
* Dinero sucio
* Alba (2005)

### Antzerkia

* Calígula
* Después de la lluvia
* Arcángeles Beleneros
* Sed
* Cuestión de poder (2005)
* Compartiendo a Benedetti (2006)

### Telebista

* Periodistas
* Al filo de la ley (2003)
* Fuera de control (2005)
* Génesis: En la mente del asesino (2005)
* Mujeres (2006)
* Amar en tiempos revueltos (2006/7)

## Kanpo estekak

* Datuak: Q11705581
# Oscar Robertson

Oscar Palmer Robertson (Charlotte, Tennessee, 1938ko azaroaren 24a) NBAko estatubatuar saskibaloi jokalari ohi bat da. "The Big O" ezizena jaso zuen.
Cincinnati Royals (1960-1970) eta Milwaukee Bucks (1970-1974) taldeetan jokatu zuen.

## Kanpo estekak

* Webgune ofiziala (Ingelesez)
* Estatistikak (Ingelesez)
* Datuak: Q17717
* Multimedia: Oscar Robertson / Q17717
# Oscar Romero Montoya

Oscar Romero Montoya (Gasteiz, 1974ko irailaren 21a - ) arabar motozikleta gidari profesionala da.
Dakar rallyan, 2017an aritu zen estreinakoz, eta ez zuen amaitu, orkatila hautsi baitzuen. 2018an, berriz, arantza atera zuen, eta, motoarekin arazo asko izan zituen arren, iritsi zen helmugara: 48. postuan sailkatu zen.

## Erreferentziak

* ↑ «Txikitu, bizirik irauteko» Berria 2019-01-04.
* Datuak: Q60408445
# Oscar Torp

Oscar Fredrik Torp (Skjeberg, 1893ko ekainaren 8a – Oslo, 1958ko maiatzaren 1a) norvegiar politikaria izan zen. Norvegiako lehen ministroa izan zen 1951tik 1955era.
Lehen hezkuntza jaso zuen eta hamahiru urterekin hasi zen lanean. Mugimendu sindikalarekin eta Alderdi Laboristarekin bat egin zuen eta udal karguetan egon zen.
1923tik 1945era alderdiko burua izan zen eta 1935etik 1936ra Oslo alkatea. 1936an Stortingeko kide hautatu zuten eta Gizarte Gaietarako (1936-1939) eta Finantza (1939-1942) ministro izendatu zuten. Alemaniak Norvegia inbaditu zuen 1940an eta Torp arduratu zen Norvegiako Altxorraren ebakuazioa antolatzeaz. Norvegiar gobernuaren Defentsa ministroa izan zen erbestean, Londresen.
Erbestetik itzuli ondoren, Alderdi Laboristaren buruzagitzan ordezkatu zuten eta Berreraikuntza eta Hornikuntza ministro izendatu zuten. 1948an kargua utzi eta probintziako gobernadore izendatu zuten. Garai hartan, Norvegia NATOn sartzearen bultzatzaileetako bat izan zen.
1951n Einar Gerhardsen lehen ministroak dimisioa eman ondoren, Torp oinordeko izendatu zuten. Herrialdea lau urtez gobernatu zuen, 1955ean Gerhardseni kargua itzuli zion arte. Ondoren, Stortingeko presidente izan zen.
* Datuak: Q355258
* Multimedia: Oscar Torp / Q355258
# Oscar Ustari

Oscar Alfredo Ustari (1986ko uztailaren 3a) Argentinako futbolari profesionala da, CF Pachuca Mexikoko klubeko atezain gisa jokatzen duena.
Independienten hasi eta gero Espainian eman zuen bere ibilbide profesionalaren zatirik handiena, batez ere Getaferekin, eta han lesioek hondatu zuten. Mexikoko Liga MXn ere hainbat denboraldi jokatu zituen.
Ustari Argentina ordezkatu zuen 2006ko Munduko Kopan, eta urrezko domina irabazi zuen herrialdearekin 2008ko Udako Olinpiar Jokoetan.

## Kanpo estekak

* (Ingelesez) Oscar Ustari, Soccerway webgunean
* Datuak: Q293503
* Multimedia: Óscar Ustari / Q293503
# Paris Expo Porte de Versailles

Paris Expo Porte de Versailles Parisen, Frantzian erakusketa eta hitzaldi zentroa da. Metro Porte de Versailles geltokiko 15. barrutian dago, Boulevard periferikoen eta Boulevard mariskalen artean. Frantziako erakusketa parke handiena da.
Paris Expo Porte de Versailles-ek 228.211 m2 ditu (2.456.440 metro karratu) esposizio esposizioaren, 8 pabilioi, 2 auditorio, 32 bilera gela. Erakusketa zentroak 120 azoka baino gehiago ditu urtero, baita ekitaldiak ere, produktu eta konbentzio ugari. Tour Triangle eraikitzea aurreikusten da, 180 metroko altuera duen beirazko piramidea, gunetik gertu. 120 hotel eta 70.000 metro karratu ditu.
Parisko Expo-k 2024ko udako olinpikoko jolasak egingo ditu, eskubaloia, boleibola eta mahai tenis lehiaketak.

## Erreferentziak

* 1 2 Paris Expo Porte de Versailles
* ↑ PARIS EXPO PORTE DE VERSAILLES

## Kanpo estekak

* Paris Expo Porte de Versailles
* Datuak: Q3364319
* Multimedia: Paris Expo Porte de Versailles / Q3364319